ข้อบัญญัติองค์การบริหารส่วนตำบลบ้านแพนข้อบัญญัติองค์การบริหารส่วนตำบลบ้านแพนเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลบ้านแพนอำเภอเสนา จังหวัดพระนครศรีอยุธยาพ.ศ. ๒๕๕๖ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖อันเป็นกฎหมายที่มีบทบัญญัติบางประการเกี่ยวกับการกำจัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลบ้านแพนโดยความเห็นชอบของสภาองค์การบริหารส่วนตำบลบ้านแพนและนายอำเภอเสนา จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบ้านแพน เรื่อง กำหนดบริเวณห้ามก่อสร้างดัดแปลง หรือเปลี่ยนการใช้อาคารบางชนิด หรือบางประเภทในพื้นที่บางส่วนในเขตองค์การบริหารส่วนตำบลบ้านแพน อำเภอเสนาจังหวัดพระนครศรีอยุธยา พ.ศ. ๒๕๕๖ข้อ ๒[๑] ข้อบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองเสนาที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่า พื้นที่ในบริเวณ ดังต่อไปนี้(๑) ด้านเหนือ จดเส้นตั้งฉากกับถนนคันคลองส่งน้ำส ๓ ฟากตะวันออก ที่จุดซึ่งถนนสาธารณะไม่ปรากฏชื่อ บรรจบกับถนนคันคลองส่งน้ำ ส ๓ด้านตะวันออก จดเส้นขนานระยะ ๒๐๐ เมตร กับศูนย์กลางถนนคันคลองส่งน้ำ ส ๓ และทางหลวงแผ่นดินหมายเลข ๓๔๕๔ ฟากตะวันตกด้านใต้ จดถนนคันคลองส่งน้ำส ๓ ฟากเหนือด้านตะวันตก จดถนนคันคลองส่งน้ำ ส ๓ ฟากตะวันออก(๒) ด้านเหนือ จดแนวเขตองค์การบริหารส่วนตำบลบ้านแพนด้านตะวันออก จดทางหลวงแผ่นดินหมายเลข ๓๔๕๔ ฟากตะวันตกและถนนคันคลองส่งน้ำ ส ๓ ฟากตะวันตกด้านใต้ จดแม่น้ำน้อยฝั่งเหนือด้านตะวันตก จดแม่น้ำน้อย ฝั่งตะวันออกบริเวณที่ ๒ หมายความว่า พื้นที่ในบริเวณ ดังต่อไปนี้(๑) ด้านเหนือ จดวัดโพธิ์และเส้นตรงที่ลากจากกึ่งกลางแม่น้ำน้อยที่จุดซึ่งอยู่ห่างจากจุดกึ่งกลางสะพานข้ามแม่น้ำน้อย ไปทางทิศเหนือตามแนวแม่น้ำน้อย เป็นระยะ ๘๐ เมตร ไปทางทิศตะวันออกเฉียงใต้ จนจดถนนคันคลองส่งน้ำส ๓ ฟากตะวันตกด้านตะวันออก จดถนนคันคลองส่งน้ำ ส ๓ด้านใต้ จดแนวเขตองค์การบริหารส่วนตำบลบ้านแพนด้านตะวันตก จดแม่น้ำน้อย ฝั่งตะวันออกโรงเรียนวัดโคกเสือ (ละอองพากย์สุขีอุทิศ)และวัดโคกเสือ(๒) ด้านเหนือ จดเส้นตรงที่ลากจากกึ่งกลางแม่น้ำน้อยที่จุดซึ่งอยู่ห่างจากจุดกึ่งกลางสะพานข้ามแม่น้ำน้อยไปทางทิศเหนือตามแนวแม่น้ำน้อย เป็นระยะ ๘๐ เมตร ไปทางทิศตะวันออกเฉียงใต้จนจดทางหลวงแผ่นดินหมายเลข ๓๔๕๔ที่จุดซึ่งอยู่ห่างจากจุดกึ่งกลางสะพานข้ามแม่น้ำน้อย ไปทางทิศเหนือตามแนวทางหลวงแผ่นดินหมายเลข ๓๔๕๔ เป็นระยะ ๑,๖๕๐ เมตรด้านตะวันออก จดทางหลวงแผ่นดินหมายเลข ๓๔๕๔ ฟากตะวันตกด้านใต้ จดเส้นขนานระยะ๒๐๐ เมตร กับศูนย์กลางถนนคันคลองส่งน้ำ ส ๓ และเส้นตั้งฉากกับถนนคันคลองส่งน้ำ ส ๓ฟากตะวันออก ที่จุดซึ่งถนนสาธารณะไม่ปรากฏชื่อ บรรจบกับถนนคันคลองส่งน้ำ ส ๓ด้านตะวันตก จดถนนคันคลองส่งน้ำ ส ๓ ฟากตะวันออก(๓) ด้านเหนือ จดเส้นตรงที่ลากจากทางหลวงแผ่นดินหมายเลข๓๔๕๔ ฟากตะวันตก ที่จุดซึ่งอยู่ห่างจากจุดกึ่งกลางสะพานข้ามแม่น้ำน้อยไปทางทิศเหนือตามแนวทางหลวงแผ่นดินหมายเลข ๓๔๕๔ เป็นระยะ ๑,๖๕๐ เมตร ไปทางทิศตะวันออกเฉียงใต้จนจดแม่น้ำน้อย ฝั่งตะวันตกด้านตะวันออก จดแม่น้ำน้อย ฝั่งตะวันตกด้านใต้ จดแม่น้ำน้อยฝั่งเหนือด้านตะวันตก จดทางหลวงแผ่นดินหมายเลข ๓๔๕๔ ฟากตะวันออกทั้งนี้พื้นที่บริเวณที่ ๑ และบริเวณที่ ๒ ปรากฏตามแผนที่ท้ายข้อบัญญัตินี้ข้อ ๔ ให้กำหนดพื้นที่บางส่วนในเขตองค์การบริหารส่วนตำบลบ้านแพนอำเภอเสนา จังหวัดพระนครศรีอยุธยา ภายในบริเวณแนวเขตตามแผนที่ท้ายข้อบัญญัตินี้เป็นบริเวณห้ามก่อสร้างดัดแปลง หรือเปลี่ยนการใช้ซึ่งอาคารชนิดและประเภท ดังต่อไปนี้(ก) ภายในบริเวณที่ ๑ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซ สถานที่เก็บก๊าซและห้องบรรจุก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงเลี้ยงสัตว์ทุกชนิดเพื่อการค้า(๕) โรงแรมตามกฎหมายว่าด้วยโรงแรม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์(๘) ไซโลเก็บผลิตผลทางการเกษตร(๙) โรงกำจัดมูลฝอย(๑๐) โรงซื้อขายหรือเก็บเศษวัสดุ(ข) ภายในบริเวณที่ ๒ ห้ามบุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภท ชนิดและจำพวกที่กำหนดให้ดำเนินการได้ตามบัญชีท้ายข้อบัญญัตินี้และโรงงานบำบัดน้ำเสียรวมของชุมชน(๒) สถานที่บรรจุก๊าซและสถานที่เก็บก๊าซตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓) สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) โรงแรมตามกฎหมายว่าด้วยโรงแรม(๕) สถานบริการตามกฎหมายว่าด้วยสถานบริการ(๖) อาคารอยู่อาศัยประเภทห้องแถว ตึกแถว หรือบ้านแถว(๗) การอยู่อาศัยประเภทอาคารชุด หอพัก หรืออาคารอยู่อาศัยรวม(๘) โรงซื้อขายหรือเก็บเศษวัสดุในระยะ ๑๐๐ เมตรจากเขตทางหลวงแผ่นดินหมายเลข ๓๔๕๔ข้อ ๕ ภายในบริเวณพื้นที่ที่กำหนดในข้อ ๓ห้ามบุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้าม ตามที่กำหนดในข้อ ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๓ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับใบอนุญาตหรือใบรับแจ้งการก่อสร้างดัดแปลง หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลบ้านแพนรักษาการตามข้อบัญญัตินี้ประกาศณ วันที่ ๘ ตุลาคม พ.ศ. ๒๕๕๖กฤษณะ ธะสุขปลัดองค์การบริหารส่วนตำบลบ้านแพนปฏิบัติหน้าที่นายกองค์การบริหารส่วนตำบลบ้านแพน[เอกสารแนบท้าย]๑. บัญชีท้ายข้อบัญญัติองค์การบริหารส่วนตำบลบ้านแพน เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลบ้านแพนอำเภอเสนา จังหวัดพระนครศรีอยุธยา พ.ศ. ๒๕๕๖๒. แผนที่ท้ายข้อบัญญัติองค์การบริหารส่วนตำบลบ้านแพน เรื่องกำหนดบริเวณห้ามก่อสร้าง ดัดแปลง หรือเปลี่ยนแปลงการใช้อาคารบางชนิดหรือบางประเภทในพื้นที่บางส่วนในเขตองค์การบริหารส่วนตำบลบ้านแพนอำเภอเสนา จังหวัดพระนครศรีอยุธยา พ.ศ. ๒๕๕๖(ดูข้อมูลจากภาพกฎหมาย)ปริยานุช/ผู้จัดทำ๒๙ มกราคม ๒๕๕๗จุฑามาศ/ผู้ตรวจ๒๐ กุมภาพันธ์๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๑ ง/หน้า ๖๕/๒๐ มกราคม ๒๕๕๗